Unionin yleisen tuomioistuimen tuomio (neljäs jaosto) 9.3.2022 – Italia vastaan komissio

(asia T-10/20) ( 1 )

(Maataloustukirahasto ja maaseuturahasto – Rahoituksen ulkopuolelle jätetyt menot – Pinta-alatukijärjestelmä – Rahoitusoikaisut – Asetuksen (EU) N:o 1306/2013 52 artiklan 2 kohta – Delegoidun asetuksen (EU) N:o 907/2014 12 artiklan 2 ja 6 kohta – Pysyvän nurmen käsite – Asetuksen (EU) N:o 1307/2013 4 artiklan 1 kohdan h alakohta – Tuottajaorganisaatio ja toimintaohjelmat – Täytäntöönpanoasetuksen (EU) N:o 543/2011 26, 27, 31, 104 ja 106 artikla – Asetuksen (EU) N:o 1308/2013 155 artikla – Delegoitu asetus (EU) N:o 499/2014 – Julkisia hankintoja koskevien sopimusten tekomenettely – Asetuksen (EU) N:o 65/2011 24 artiklan 2 kohdan c alakohta ja 26 artiklan 1 kohdan d alakohta – Täytäntöönpanoasetuksen (EU) N:o 809/2014 48 artiklan 2 kohta ja 51 artiklan 1 kohta – Taloudellisen vahingon vaara)

1. Maatalous – Yhteinen maatalouspolitiikka – Suorat tukijärjestelmät – Yhteiset säännöt – Perustukioikeuksia koskeva järjestelmä – Pysyvät nurmet – Käsite – Peruste – Jäsenvaltion mahdollisuus jättää pysyvien nurmien pensaikot käsitteen ulkopuolelle – Edellytys – Nurmirehukasvien enemmistöosuus – Valinta, joka on tehty maa-alueiden osalta, joilla enemmistönä eivät ole heinäkasvit tai muut nurmirehukasvit – Vaikutuksettomuus (Euroopan parlamentin ja neuvoston asetuksen N:o 1307/2013 4 artiklan 1 kohdan h alakohta) (ks. 120, 121, 124, 125, 128, 133 ja 142 kohta)

2. Maatalous – Rahoitus maataloustukirahastosta ja maaseuturahastosta – Tilien tarkastaminen ja hyväksyminen – Kieltäytyminen unionin säännöstön soveltamisen virheellisyyksistä johtuvien menojen maksamisesta – Puutteiden toteaminen jäsenvaltion käyttöön ottamassa valvontajärjestelmässä – Toimintaohjelmien ennakkotarkastusten järjestelmällinen riittämättömyys (Komission asetuksen N:o 543/2011 104 artiklan 2 kohta) (ks. 172, 176 ja 177 kohta)

3. Maatalous – Yhteiset markkinajärjestelyt – Hedelmät ja vihannekset – Tuottajaorganisaatiot – Kansallisten viranomaisten näille organisaatioille antama hyväksyntä ulkoistettaessa olennaiset toiminnot – Edellytykset – Tuottajaorganisaatioiden harjoittaman päätoiminnan ja ulkoistettavissa olevan toiminnan arviointi – Ajankohta, jolloin jäsenvaltio tarkistaa ulkoistamiselle vahvistettujen perusteiden täyttymisen (Euroopan parlamentin ja neuvoston asetuksen N:o 1308/2013 155 artikla; komission asetuksen N:o 543/2011 26 ja 27 artikla) (ks. 184, 201 ja 203–206 kohta)

4. Maatalous – Yhteiset markkinajärjestelyt – Hedelmät ja vihannekset – Tuottajaorganisaatiot – Kansallisten viranomaisten näille organisaatioille antama hyväksyntä ulkoistettaessa olennaiset toiminnot – Tuottajaorganisaatioiden hyväksynnän myöntämisen riittämätön valvonta – Todistustaakka (Euroopan parlamentin ja neuvoston asetuksen N:o 1308/2013 155 artikla; komission asetuksen N:o 543/2011 26 ja 27 artikla) (ks. 208, 209, 215 ja 216 kohta)

5. Maatalous – Yhteiset markkinajärjestelyt – Hedelmät ja vihannekset – Tuottajaorganisaatiot – Rahoitus maataloustukirahastosta – Kansallisten viranomaisten näille organisaatioille antama hyväksyntä – Edellytys – Demokraattinen toiminta (Komission asetuksen N:o 543/2011 31 artikla ja 106 artiklan 1 kohta) (ks. 235–239 kohta)

6. Maatalous – Rahoitus maataloustukirahastosta ja maaseuturahastosta – Tukien ja palkkioiden myöntäminen – Jäsenvaltioiden velvollisuus järjestää tehokas järjestelmä hallinnollisia tarkastuksia ja paikan päällä suoritettavia tarkastuksia varten – Julkisia rakennusurakoita koskevien sopimusten tekomenettelyt – Yksittäinen rakennusurakka – Käsite – Yksittäisen rakennusurakan keinotekoinen jakaminen – Perustelujen puuttuminen (Komission asetuksen N:o 65/2011 24 artiklan 2 kohdan c alakohta ja 26 artiklan 1 kohdan d alakohta; Euroopan parlamentin ja neuvoston direktiivin 2004/18 1 artiklan 2 kohdan b alakohta ja 9 artiklan 3 kohta) (ks. 255, 259, 262, 268–270, 272–275, 277 ja 278 kohta)

7. Jäsenvaltioiden lainsäädännön lähentäminen – Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyt – Direktiivi 2004/18 – Tarjouskilpailun ratkaiseminen – Tarjouskilpailun ratkaisuperusteet – Tarjoajien yhdenvertaisen kohtelun periaatteen ja avoimuusvelvollisuuden noudattaminen (Euroopan parlamentin ja neuvoston direktiivin 2004/18 2, 43 ja 53 artikla) (ks. 288–291, 300 ja 302–306 kohta)

Ratkaisu

1) Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 30.10.2019 annettu komission täytäntöönpanopäätös (EU) 2019/1835 kumotaan siltä osin kuin siinä määrätään Italian tasavallalle kahden prosentin kiinteämääräinen oikaisu, joka koskee Italiassa myönnettyjä pinta-alatukia ja joka on määrältään 143924279,14 euroa hakuvuosilta 2015 ja 2016, sekä 10 prosentin kiinteämääräinen oikaisu, joka on määrältään 72704,23 euroa ja joka koskee otantaa/maksua nro 8 ja Campoli Monte Taburnon kuntaa toimenpiteen 322 mukaisesti osana toimenpiteitä maaseudun kehittämiseksi hakuvuosina 2014, 2015 ja 2016.

2) Kanne hylätään muilta osin.

3) Italian tasavalta ja Euroopan komissio vastaavat omista oikeudenkäyntikuluistaan.

( 1 ) EUVL C 68, 2.3.2020.